তবে হাইকমিশনের শ্রম বিভাগের একজন কর্মকর্তা বলেন, আগামী সপ্তাহে মালয়েশিয়া সরকারের সাথে আমাদের শ্রমবাজারের সর্বশেষ অবস্থা নিয়ে বৈঠক হওয়ার কথা রয়েছে। তিনি শ্রমবাজারের সার্বিক পরিস্থিতি সম্পর্কে শুধু এটুকুই বলেন, বাংলাদেশ থেকে জনশক্তি রফতানির ক্ষেত্রে যেটি অধিকতর ভালো সেটি এবার তারা করতে চাচ্ছে। মালয়েশিয়া গভর্নমেন্ট এবার আরো সুশৃঙ্খলভাবে সব দেশের ক্ষেত্রে যাতে একই ধরনের সিস্টেম ফলো করা হয় এবং সেই সিস্টেমের আওতায় বাংলাদেশ তাদের স্বার্থসংরক্ষণ করে যাবতীয় কাজ এক সাথে করবে। মোট কথা একটা ইউনিফাইড সিস্টেম হতে যাচ্ছে। এর ভেতরে আরো অনেক কথা আছে যেগুলো রাষ্ট্রীয় স্বার্থে এখনই বলা যাচ্ছে না বলে জানান তিনি। এক প্রশ্নের উত্তরে ওই কর্মকর্তা বলেন, প্রায় পৌনে এক লাখের মতো ভিসার এপ্রুভাল হয়ে অলরেডি বাংলাদেশে চলে গেছে। প্রতিদিন যদি এসব শ্রমিকের মধ্যে গড়ে ৬০০ জন করেও ফাই করে, তাহলে তাদের মালয়েশিয়ায় আসতেও তো কমপক্ষে চার থেকে ছয় মাস সময় লেগে যাবে। তাহলে চিন্তার কি আছে?